אימרה דצ'י

אימרה דצ'י (במקור דויטש עד 1899,<ref>Az engedélyt tartalmazó BM rendelet száma/évszáma: 58867/1899. Forrás: MNL-OL 30791. mikrofilm 649. kép 3. karton. Névváltoztatási kimutatások 1899. év 9. oldal 54. sor</ref> בהונגרית: Décsi Imre; וספרם, 25 במרץ 1881<ref></ref> – 15 במאי 1944?)<ref></ref><ref>A bejegyzett adatok az elhalálozás időpontjának felelnek meg. Az elhalálozás bíróilag állapíttatott meg. (Budapesti Központi Járásbíróság Pk. I. 583.524 /1919/ 6. sz. végzése)</ref> היה דוקטור לרפואה (MD) יהודי-הונגרי, נוירולוג, עורך, כותב ספרות מקצועית, חלוץ הכתיבה המקצועית הפופולרית על חיי מין וארוטיקה בהונגריה, שניספה בשואת יהודי הונגריה.

== ביוגרפיה ==
אימרה דויטש נולד במשפחה יהודית כבנם של מוריץ דויטש ושל ברטה פולק. הוא למד באוניברסיטת בודפשט (שמה היום אוניברסיטת אטווש לוראנד), שם קיבל תואר ברפואה ב-1904. בשנה שלאחר מכן עבד כרופא ב"בית החולים לילדים אדל ברודי", בית חולים שנבנה על ידי הקהילה היהודית של פשט.<ref></ref> בתרומתו של עורך העיתון ז'יגמונד ברודי לזכר אשתו. הוא עסק כבר מצעירותו ברעיונות של הבונים החופשיים ושל רעיונות בורגניים רדיקליים וכתב בקביעות לעיתון וילאג (עולם-Világ) מאז הקמתו ב-1910. הוא כתב גם בכתב העת "אור" (Világosság) האתאיסטי. ב-1918 הוא נבחר לרופא הראשי של מחלקת העצבים של בית החולים החדש לפועלים בפשטאויהיי<ref></ref> וכן עבד כרופא של "איגוד הסיוע המסחרי". הוא היה העורך האחראי של כתב העת "הרופא" (Az Orvos), שפורסם רק פעם אחת במהלך הרפובליקה הסובייטית ההונגרית (בתאריך 25 ביוני 1919). כותרת המשנה של העיתון הייתה "כתב העת הרשמי של האיגוד המקצועי של הרופאים המוסמכים". הנושא העיקרי של פעילותו העיתונאית היה בעיית בריאות הנפש. ספרו הראשון ראה אור בסדרת הספרים של "הספרייה המודרנית" בשם "עצביה של הוד מעלתה". הוא היה חבר באיגוד ההונגרי של אנליסטים רפואיים עצמאיים (Független Orvosanalitikusok Magyarországi Egyesület). בין 1935 לבין 1941 ערך סדרה של ספרים מדעיים פופולריים על חיי המין. הוא כתב ותרגם מספר עבודות ומחקרים בנושא חינוך לבריאות ונתן הרצאות רבות ותכופות. הוא ניספה בשואה. אשתו הייתה ליוויה רינגר (1894–1944), שגם היא ניספתה בשואה. הם נישאו ב-19 באפריל 1919 בבודפשט.<ref></ref>

== יצירותיו ==
* עצביה של הוד מעלתה: מדריך לאנשי בודפשט העצבניים וגם לכל האחרים (1914, סדרת הספרייה המודרנית)
* למה אתה עצוב? (בודפשט, 1917)
* המדע של חיים בריאים (בודפשט, 1923)
* על הספרות העדכנית על פסיכותרפיה (בודפשט, 1925)
* על אימפוטנציה (בודפשט, 1928)
* מדע, ספרות, פרסומת (בודפשט, 1929)
* את חפירה-מעדר (Ásó-kapa). ספר הרופא על נישואין (בודפשט, 1941)
* חיי מין וארוטיקה (בודפשט, 1941)

== פרסים והוקרה ==
* עיטור המלחמה של הצלב האדום השנייה, דרגה 2 (1916)
* הצלב המוכתר המוזהב על סרט מדליית האבירות (1917)

== לקריאה נוספת ==
* אנדראש גרגיי: לקסיקון של רופאים יהודים הונגרים מצטיינים ומפורסמים. בודפשט, הוצאת מכבי, 2001.
* Magyar életrajzi lexikon ([http://mek.oszk.hu/00300/00355/html/ABC03014/03166.htm לקסיקון ביוגרפי הונגרי]. עורכת ראשית אגנש קניירש. 1967)
* Veszprém megyei életrajzi lexikon (לקסיקון ביוגרפי של מחוז וספרם. עורך ראשי. בלה ורגה. וספרם, האספה הכללית של הרשויות המקומיות של מחוז, 1998)

== קישורים חיצוניים ==
* [https://www.arcanum.com/en/online-kiadvanyok/Lexikonok-magyar-eletrajzi-lexikon-7428D/d-750BB/decsi-imre-75153/ אימרה דצ'י - ביוגרפיה] באתר Arcanum
* [https://bsf.spp.asso.fr/index.php?lvl=notice_display&id=37742&lang_sel=en_UK אימרה דצ'י], בספריית זיגמונד פרויד

== הערות שוליים ==

קטגוריה:רופאים יהודים הונגרים
קטגוריה:אנשי צבא אוסטרו-הונגרים במלחמת העולם הראשונה
קטגוריה:בוגרי אוניברסיטת אטווש לוראנד בודפשט
קטגוריה:יהודים בצבא האוסטרו-הונגרי
קטגוריה:נוירולוגים יהודים הונגרים
קטגוריה:וספרם: אישים
קטגוריה:חיילים יהודים במלחמת העולם הראשונה
קטגוריה:נספי השואה
קטגוריה:הונגרים שנולדו ב-1881
קטגוריה:הונגרים שנפטרו ב-1944